smcproject/ml-wiki-sentences huggingface dataset:
കാഠ്മണ്ഡു താഴ്വരയിലെ ജനങ്ങൾ നാല് ഗണേഷനെയും , നാല് കാളിയെയും , നാല് കുമാരിയെയും , നാല് വരാഹിയെയും , നാല് മഹാലക്ഷിയെയും നാല് ഗംഗയേയും ആരാധിക്കുന്നവരാണ്.
നാലു കുമാരികളിൽ ഒന്ന് തിമിയിലെ ബാൽകുമാരിയാണ്.
ബാൽകുമാരിയുടെ അമ്പലത്തിന് മൂന്നൂറു വർഷത്തെ പഴക്കം കണക്കാക്കുന്നു.
തിമി പട്ടണത്തെ സംരക്ഷിക്കുന്ന മൂർത്തിയായിട്ടാണ് ബാൽകുമാരി ദേവിയെ കണക്കാക്കിയിരിക്കുന്നത്.
അതിനാൽ, തിമിയിലെ ഏറ്റവും പ്രധാന ദേവതയാണ് ബാൽകുമാരി ദേവി.
ഈ ദേവിയെ പ്രസാദിപ്പിച്ച ശേഷമാണ് പ്രധാന ആചാരങ്ങളും അനുഷ്ടാനങ്ങളും വിവാഹങ്ളുമൊക്കെ നടത്താറുള്ളത്.
ഇപ്പോഴത്തെ മൂന്നു നിലയുള്ള ബാൽകുമാരി ദേവിയടെ അമ്പലം സ്ഥിതി ചെയ്യുന്ന കെട്ടിടം ഏകദേശം പതിനേഴാം നൂറ്റാണ്ടിൽ നിർമ്മിച്ചതാണ്.
ഇഷ്ടിക പാകിയ, ദീർഘചതുരാകൃതിയിലുള്ള സ്ഥലത്താണ് അമ്പലം നില നിൽക്കുന്ന്ത്.
ഇതിനു ചുറ്റിലും അനേകം സത്രങ്ങൾ പണിതീർത്തിട്ടുണ്ട്.
ഇതേ വളപ്പിൽത്തന്നം ഭൈരവ ദേവൻറേയും വിവിധ ദൈവങ്ങളുടെ ചെറിയ അമ്പലങ്ങളും നിലനിൽക്കുന്നുണ്ട്.
കാഠ്മണ്ഡു താഴാവരയിലെ നാലു മഹാലക്ഷിമാരിൽ ഒന്ന് ബോദെയിലെ മാദ്ധ്യപൂർ തിമിയാണ്.
മഹാലക്ഷ്മി ഹിന്ദു ദൈവങ്ങളിലെ ധനത്തിൻറെയും അഭിവൃദ്ധിയുടെയും ഭാഗ്യത്തിൻറെയും ദേവതയാണ്.
ബോദെയിലെ ആളുകൾ മഹാലക്ഷ്മിയെ അവരുടെ "അജുദെയു" അഥവാ അമ്മ ദൈവമായി കണക്കാക്കുന്നു.
ഈ പഗോഡ രീതിയിലുള്ള ഈ രണ്ടുനില ക്ഷേത്രം ബോദെയുടെ മദ്ധ്യഭാഗത്താണ് നിലനിൽക്കുന്നത്.
പതിനേഴം നൂറ്റാണ്ടിൽ നിർമ്മിക്കപ്പെട്ടതണ് ഈ ക്ഷേത്രം.
തിമി ഡർബാർ (ലയാക്കു)
തിമിയിലെ പുരാതന കൊട്ടാരമാണ് തിമി ഡർബാർ എന്നറിയപ്പെടുന്നത്.
ഇവിടെയാണ് രാജാവിൻറെ ഇളയ പുത്രൻ ബാൽദേവ് ജീവിച്ചിരുന്നത്.
തിമി പട്ടണത്തിൻറെ ഹൃദയഭാഗത്താണീ കൊട്ടാരം സ്ഥിതി ചെയ്യുന്നത്.
മറ്റ് പൈതൃകങ്ങൾ Shree 3 Bishnu Bir Mai, Sunga Tole
മദ്ധ്യപൂർ തിമി ക്ഷേത്രങ്ങൾ തിങ്ങി നിറഞ്ഞ ഒരു പട്ടണമാണ്.
പല ക്ഷേത്രങ്ങളും പലവിധ ദേവീ ദേവൻമാരുടെ പ്രതിഷ്ടകളാണ്.
സിദ്ധികാളി ക്ഷേത്രം, ഡാച്ചിൻ ബരാഹി ക്ഷേത്രം, സുങ്ഗ ടോലെയിലെ ശ്രീ 3 ബിഷ്ണു ബിർ മായി ക്ഷേത്രം, പ്രചണ്ഡ ഭൈരബ് ക്ഷേത്രം, മഛിൻന്ദ്രനാത് ക്ഷേത്രം, ഗണേഷൻറെ വിവിധ ക്ഷേത്രങ്ങൾ എന്നിവ അവയിൽ ഏതാനും ചില പ്രധാന ക്ഷേത്രങ്ങളാണ്.
സിദ്ധി ഗണേഷ് ക്ഷേത്രം, നാഗദേശ് ബുദ്ധ ബിഹാർ എന്നിവ മദ്ധ്യപൂർ തിമിയിലെ നാഗദേശിലുള്ള പ്രധാന ക്ഷത്രങ്ങളും വിഹാരങ്ങളുമാണ്.
അവലംബം ↑ {{ cite book }} : | edition= has extra text ( help ) ↑ {{ cite web }} : Check | url= value ( help ) ; Missing or empty | title= ( help )
മാദ്രം
ഭാരതത്തിന്റെ വടക്ക് പടിഞ്ഞാറുള്ള ഒരു ദേശമാണ്‌ മദ്രദേശം .
മദ്രദേശത്തെ ഒരു രാജകുമാരിയായ മാദ്രിയാണ് നകുല-സഹദേവന്മാരുടെ മാതാവ് .
ശല്യർ എന്ന മദ്രദേശക്കാരനായ രാജാവ് , മാദ്രിയുടെ സഹോദരനായിരുന്നു .
കുരുക്ഷേത്ര യുദ്ധത്തിൽ ഇദ്ദേഹം കൌരവരുടെ ഒരു സൈന്യാധിപനായിരുന്നു .
മദ്ര ദേശത്തിന് "ബാഹ്ലീക" ദേശമെന്നും പേരുണ്ട് .
മദ്ര ദേശത്തെ അശ്വപതി എന്ന രാജാവ് പ്രശസ്തനാണ് .
പടിഞ്ഞാറ് ദേശമായതിനാൽ, ഇവിടെ തണുപ്പ് കൂടുതലും , നല്ലയിനം കുതിരകളും കാണപ്പെടുന്നു .
മദ്ര ദേശത്തെ ദ്യുതിമാനാണ് സഹദേവന്റെ ഭാര്യയായ വിജയയുടെ പിതാവ് .
മാദ്രി ഇംഗ്ലീഷ് വിലാസം https://ml.wikipedia.org/wiki/Madri
മഹാഭാരതത്തിലെ പാണ്ഡു മഹാരാജന്റെ രണ്ടാമത്തെ പത്നിയും പഞ്ചപാണ്ഡവരിലെ ഇളയ രണ്ടുപേരുടെ അമ്മയുമാണ് മാദ്രി .
മാദ്ര രാജ്യത്തിലെ രാജകുമാരിയായിരുന്നു ഇവർ.
കുന്തിയുമായുളള വിവാഹശേഷം പാണ്ഡു  മാദ്രേശന്റെ ഇളയപുത്രയായിരുന്ന മാദ്രിയുടെ സ്വയംവരത്തിൽ പങ്കെടുത്ത് വിവാഹം കഴിക്കുകയും ചെയ്തു.
മാദ്രിയുടെ ജ്യേഷ്ഠ സഹോദരനാണ് ശല്യർ .
പാണ്ഡുമായുള്ള വിവാഹ ബന്ധം
മാദ്രിക്ക് പാണ്ഡുവുവിൽ കുട്ടികൾ ഉണ്ടായില്ല.
അതിനെ തുടർന്ന് കുന്തിദേവി തനിക്ക് ദുർവ്വാസാവിൽ നിന്നും ലഭിച്ച ദിവ്യമന്ത്ര ശക്തിയാൽ രണ്ടു പുത്രന്മാർ മാദ്രിയ്ക്കു ജനിക്കുവാൻസഹായിക്കുകയുണ്ടായി.
അവരാണ് പാണ്ഡവരിലെ ഇളയ പുത്രന്മാരായ സഹദേവനും നകുലനും .
പാണ്ഡുവിന്റെ വിയോഗവും മാദ്രിയുടെ സതിയും
ഭാര്യഭർത്രബന്ധം നിഷിദ്ധമായിരുന്ന പാണ്ഡു മാദ്രിയുടെ സമ്മർദത്തിനു വഴങ്ങി മാദ്രിയുമായി ബന്ധപ്പെടുകയും മരണം സംഭവിക്കുകയും ചെയ്തു.
പാണ്ഡുവിൻറെ വിയോഗത്തിൽ ദുഖിതയായ മാദ്രി ദുഖഭാരത്താൽ  ആത്മഹത്യ ചെയ്യുന്നു അവലംബം
മാധവ സദാശിവ ഗോൾവൽക്കർ ഇംഗ്ലീഷ് വിലാസം https://ml.wikipedia.org/wiki/Madhav_Sadashiv_Golwalkar
രാഷ്ട്രീയ സ്വയംസേവക സംഘത്തിന്റെ രണ്ടാമത്തെ സർസംഘചാലക്  ആയിരുന്നു മാധവ സദാശിവ ഗോൾവൽക്കർ .
അനുയായികൾക്കിടയിൽ അദ്ദേഹം ഗുരുജി എന്നറിയപ്പെട്ടിരുന്നു.
ജീവിതകാലത്തുടനീളവും മരണത്തിനു ശേഷവും ഒട്ടനവധി വിമർശനങ്ങൾ സ്വന്തം ആശയങ്ങളുടെ പേരിൽ അദ്ദേഹം നേരിട്ടിട്ടുണ്ട്.
1906 ഫെബ്രുവരി മാസം 19-ന്‌ മഹാരാഷ്ട്ര സംസ്ഥാനത്തെ നാഗ്‌പൂരിനടുത്തുള്ള രാംടേക്കിൽ ഒരു മറാത്തി കാർഹഡെ ബ്രാഹ്മണ കുടുംബത്തിൽ സദാശിവറാവു, ലക്ഷ്മിബായ് എന്നിവരുടെ പുത്രനായി മാധവ സദാശിവ ഗോൾവാർക്കർ ജനിച്ചു.
മധു എന്ന് വിളിപ്പേരുണ്ടായിരുന്ന ഇദ്ദേഹം മാതാപിതാക്കളുടെ ഒൻപതുമക്കളിൽ നാലാമനായിരുന്നു.
ഈ മകനൊഴികെ ബാക്കിയെല്ലാ കുട്ടികളും ചെറുപ്രായത്തിൽത്തന്നെ മരണമടഞ്ഞിരുന്നു.
സമ്പന്നരായിരുന്ന അദ്ദേഹത്തിന്റെ കുടുംബം പഠനത്തിലും പ്രവർത്തനങ്ങളിലും അദ്ദേഹത്തെ പിന്തുണച്ചിരുന്നു.
കമ്പിത്തപാൽ വകുപ്പിലെ മുൻ ഗുമസ്തനായിരുന്ന പിതാവ് സദാശിവറാവു കേന്ദ്ര പ്രവിശ്യകളിൽ അദ്ധ്യാപകനായി സേവനമനുഷ്ടിക്കുകയും ഹൈസ്കൂളിലെ പ്രധാനാധ്യാപകനായി തന്റെ ഔദ്യോഗിക ജീവിതം അവസാനിപ്പിക്കുകയും ചെയ്തു.
പിതാവ് ജോലി സംബന്ധമായി രാജ്യമെമ്പാടും പതിവായി സ്ഥലം മാറിയതിനാൽ നിരവധി സ്കൂളുകളിലായാണ് അദ്ദേഹം വിദ്യാഭ്യാസം നിർവ്വഹിച്ചത്.
ശാസ്ത്ര വിഷയങ്ങൾ പഠിച്ചിരുന്ന ഗോൾവാർക്കർ വിദ്യാർത്ഥിയെന്ന നിലയിൽ ഒരു കുശാഗ്രബുദ്ധിയും രാഷ്ട്രീയ താല്പര്യമില്ലാത്തയാളുമായിരുന്നു.
കൗമാരപ്രായത്തിൽ അദ്ദേഹത്തിന്റെ മനസ്സിൽ മതം , ആത്മീയ ധ്യാനം എന്നിവ ആഴത്തിൽ വേരൂന്നി.
നാഗ്പൂരിൽ വൈദികർ നടത്തുന്ന വിദ്യാഭ്യാസ സ്ഥാപനമായ ഹിസ്‌ലോപ്പ് കോളേജിൽ അദ്ദേഹം പഠനത്തിന് ചേർന്നു.
കലാലയത്തിൽവച്ച്, ക്രിസ്തുമതത്തിന്റെ പ്രത്യക്ഷമായ പ്രചരണത്തിലും ഹിന്ദുമതത്തിന്റെ അവമതീകരണത്തിലും പ്രകോപിതനായിരുന്ന അദ്ദേഹത്തിന്റെ ഹിന്ദുമതത്തിന്റെ പ്രതിരോധത്തെക്കുറിച്ചുള്ള മിക്ക ആശങ്കകളും കലാലയ അനുഭവങ്ങളിൽ കണ്ടെത്താനാകും.
ഹിസ്‍ലോപ്പ് കോളജ് വിട്ട് ബെനാറസ് ഹിന്ദു സർവ്വകലാശാലയിൽ (BHU) ചേർന്ന അദ്ദേഹം 1927 ൽ അവിടെനിന്ന് ശാസ്ത്രവിഷയത്തിൽ ബിരുദവും 1929 ൽ ജീവശാസ്ത്രത്തിൽ ബിരുദാനന്തര ബിരുദവും നേടി.
ബനാറസ്‌ ഹിന്ദു സർവ്വകലാശാലയിൽ ബിരുദാനന്തര ബിരുദത്തിനു പഠിക്കുന്ന സമയം മുതൽക്കേ ദേശീയ നേതാവും സർവകലാശാലയുടെ സ്ഥാപകനുമായിരുന്ന പണ്ഡിറ്റ്‌ മദന മോഹന മാളവ്യയെപ്പോലുള്ള നേതാക്കളുടെ ആശയങ്ങൾ ഗോൾവൽക്കറെ സ്വാധീനിച്ചിരുന്നു.
മറൈൻ ബയോളജിയിൽ ഡോക്ടറേറ്റ് നേടാനായി ഗോൽവാൽക്കർ മദ്രാസിലേക്ക് പോയെങ്കിലും പിതാവിന്റെ വിരമിക്കൽ കാരണം ഈ പഠനം പൂർത്തിയാക്കാൻ സാധിച്ചില്ല.
പഠനത്തിനു ശേഷം മുന്നു വർഷത്തോളം അദ്ദേഹം ബി‌എച്ച്‌യുവിൽ പ്രൊഫസ്സറായി ജന്തുശാസ്ത്രം പഠിപ്പിച്ചു.
ഈ കാലയളവിൽ അദ്ദേഹത്തിന്റെ താടി, നീളമുള്ള മുടി, ലളിതമായ വസ്ത്രധാരണം എന്നിവ വിദ്യാർത്ഥികൾ അദ്ദേഹത്തെ ഗുരുജി എന്ന് ബഹുമാനപൂർവ്വം വിളിക്കാനിടയാക്കുകയും പിന്നീട് അദ്ദേഹത്തിന്റെ ആർ‌.
എസ്. അനുയായികൾ ആദരസൂചകമായി ഈ വിളി പിന്തുടരുകയും ചെയ്തു.
ആ സമയത്താണ്‌ സംഘത്തിൻറെ ആശയങ്ങളിലും പ്രവർത്തനങ്ങളിലും അദ്ദേഹം ആകൃഷ്ടനായത്‌.
1933ൽ ഗോൾവൽക്കർ മാതാപിതാക്കളോടൊപ്പം നാഗ്പൂരിലേയ്ക്ക്‌ തിരിച്ചുവന്നു.
അദ്ദേഹം ബെനാറസ് ഹിന്ദു സർവ്വകലാശാലയിൽ അദ്ധ്യാപനം നടത്തിയിരുന്ന കാലത്ത്, സർസംഘ്ചാലക് കെ ബി ഹെഡ്ഗേവാറിന്റെ അടുത്ത അനുയായിയും ഒരു വിദ്യാർത്ഥിയുമായിരുന്ന ഭയ്യാജി ദാനി എന്ന വ്യക്തി വാരാണസിയിൽ ഒരു ആർ.എസ്.എസ് ശാഖ സ്ഥാപിച്ചു.
യോഗങ്ങളിൽ പങ്കെടുക്കുകയും അതിന്റെ അംഗങ്ങളാൽ ബഹുമാനിക്കപ്പെടുകയും ചെയ്തിരുന്നുവെങ്കിലും, ഗോൾ‌വാൾക്കർ ഈ സംഘടനയിൽ അക്കാലത്ത് അതീവ താല്പര്യം കാണിച്ചതായി ഒരു സൂചനയും ഇല്ല.
നാഗ്പൂരിൽ വച്ചാണ് അദ്ദേഹം ഡോക്ടർ കേശവ ബലിറാം ഹെഡ്ഗേവാറിനെ പരിചയപ്പെട്ടത്.
1931 ൽ ബെനാറസ് സന്ദർശിച്ച ഹെഡ്ഗേവാർ സന്യാസിയായ ഗോൾവാൾക്കറിലേക്ക് ആകർഷിക്കപ്പെട്ടു.
ഇക്കാലത്ത് ഹെഡ്ഗേവാർ ഗോൾവാൾക്കറിൽ കൂടുതൽ സ്വാധീനം ചെലുത്തി.
1934 ൽ ഹെഡ്ഗേവാർ അദ്ദേഹത്തെ നാഗ്പൂർ പ്രധാന ബ്രാഞ്ചിന്റെ സെക്രട്ടറിയാക്കി (കാര്യവാഹക്).
ഒരു ആർ‌എസ്‌എസ് നേതാവിന് വേണ്ടതായ ബഹുമാനം നൽകുമെന്നതിനാൽ നിയമ ബിരുദം നേടാൻ ഹെഡ്‌ഗ്വാർ അദ്ദേഹത്തെ പ്രോത്സാഹിപ്പിച്ചതായി ആർ‌എസ്‌എസ് വൃത്തങ്ങൾ വ്യക്തമാക്കുന്നു നാഗ്പൂരിലെത്തിയതിനു ശേഷം അദ്ദേഹം നിയമം പഠിക്കുകയും പ്രാക്ടീസ്‌ നടത്തുകയും ചെയ്തു.
നിയമമേഖലയിൽ പരിശീലനം ആരംഭിച്ച അദ്ദേഹത്തെ ഹെഡ്‌ഗ്വാർ അക്കോള ഓഫീസർമാരുടെ പരിശീലന ക്യാമ്പിന്റെ നടത്തിപ്പിനായി ചുമതലപ്പെടുത്തി.
അതോടൊപ്പംതന്നെ ഇന്ത്യയുടെ സ്വാതന്ത്ര്യലബ്ധിക്കായി യുവാക്കളെ സജ്ജീകരിക്കാനും അദ്ദേഹം യത്നിച്ചു.
1936 ഒക്ടോബറിൽ ഗോൾവാൾക്കർ തന്റെ നിയമപരിശീലനം ഉപേക്ഷിക്കുകയും പശ്ചിമ ബംഗാളിലെ സർഗാച്ചി രാമകൃഷ്ണ മിഷൻ ആശ്രമത്തിനായി ആർ‌എസ്‌എസിൽ പ്രവർത്തിക്കുകയും ഭൗതികതാൽപര്യങ്ങൾ ത്യജിച്ച് ഒരു സന്യാസിയായി മാറുകയും ചെയ്തു.
ഗോൾവാർക്കർ, സ്വാമി വിവേകാനന്ദന്റെ സഹോദരൻ രാമകൃഷ്ണന്റെ ശിഷ്യനും ഒരു സന്യാസിയുമായ സ്വാമി അഖണ്ഡാനന്ദന്റെ ശിഷ്യനായി മാറി.
1937 ജനുവരി 13 ന്‌  സ്വാമി അഖണ്ഡാനന്ദനിൽ നിന്നും സന്യാസം സ്വീകരിച്ച ഗോൾവൽക്കർ വിവാഹിതനായില്ല.
താമസിയാതെ അദ്ദേഹം ആശ്രമം വിട്ടുപോയി.
1937 ൽ തന്റെ ഗുരുവിന്റെ മരണശേഷം ഹെഡ്ഗ്വാറിന്റെ ഉപദേശം തേടുന്നതിനായി വിഷാദാവസ്ഥയിലും അനിശ്ചിതനുമായി നാഗ്പൂരിലേക്ക് മടങ്ങിയെത്തിയ അദ്ദേഹത്തോട് ആർ‌എസ്‌എസിനായി പ്രവർത്തിച്ചുകൊണ്ട് സമൂഹത്തോടുള്ള കടമ ഏറ്റവും മികച്ച രീതിയിൽ നിറവേറ്റാൻ സാധിക്കുമെന്ന് ഹെഡ്‌ഗ്വാർ ബോധ്യപ്പെടുത്തി.
നീണ്ട ദീക്ഷയും തോളൊപ്പമെത്തുന്ന ചുരുളൻ മുടിയും എല്ലാ കാര്യങ്ങളിലും അവഗാഹവുമുണ്ടായിരുന്ന അദ്ദേഹത്തെ മുതിർന്ന ആളുകൾ പോലും ' ഗുരുജി' എന്നു വിളിച്ച് ബഹുമാനിച്ചിരുന്നു.
പ്രവർത്തനം ശ്രി കേശവ ബാലറാം ഹെഡ്ഗേവാറിൻറെ മരണ ശേഷം ആർ.എസ്.എസ്സിൻറെ സർസംഘചാലക് ചുമതല അദ്ദേഹത്തിൽ അർപ്പിക്കപ്പെട്ടു.
സർസംഘചാലക് പദവിയിൽ അദ്ദേഹത്തിൻറെ മരണം വരെ, മുപ്പത്തിമൂന്നു വർഷം സേവനമനുഷ്ഠിച്ചു.
ഏറ്റവും കൂടുതൽ കാലം ആർ.എസ്.എസ്സിൻറെ സർസംഘ ചാലക് ചുമതലയിൽ ഇരുന്ന വ്യക്തിയും അദ്ദേഹം തന്നെയാണ്.
ഈ കാലയളവിൽ അദ്ദേഹം ഭാരതം മുഴുവൻ ചുറ്റിസഞ്ചരിച്ചു.
ഓരോ വർഷവും, ഓരോ സംസ്ഥാനങ്ങളിലും ചുരുങ്ങിയത് രണ്ടുതവണയെങ്കിലും അദ്ദേഹം സന്ദർശനം നടത്തിയിരുന്നു.
ഹൈന്ദവമൂല്യങ്ങളിൽ ഊന്നിയ ദേശാഭിമാനം വളർത്തിയെടുക്കാൻ അദ്ദേഹം പ്രയത്നിച്ചു.
1962 ലെ ചൈനയുടെ ഇന്ത്യ ആക്രമണ സമയത്ത്, സ്വയം സേവകരോട് (ആർ.എസ്.എസ് അംഗങ്ങൾ) ഭരണകൂടത്തിനോപ്പം രാജ്യ സുരക്ഷയ്ക്ക് വേണ്ടി നിലകൊള്ളാൻ ആഹ്വാനം ചെയ്തു.
സ്വയംസേവകർ അദ്ദേഹത്തിൻറെ ആഹ്വാന ഫലമായി ദൽഹി , കൊൽക്കത്ത , മുംബൈ തുടങ്ങിയ പട്ടണങ്ങളുടെ ആഭ്യന്തര സുരക്ഷാ പാലനം, സൈനികർക്ക് മരുന്ന്, വൈദ്യസഹായം, രക്തം ഇവ എത്തിക്കുന്ന പ്രവർത്തികളിൽ മുഴുകി.
ഹൈന്ദവേതര മതങ്ങളോടുള്ള നിലപാട് “ ഞങ്ങളുടെ മത ബോധവും തത്ത്വ ചിന്തയും പ്രകാരം ഒരു മുസ്ലീം ഒരു ഹിന്ദുവിനോളം തന്നെ നല്ലവനാണ് .ഒരിക്കലും ഹിന്ദു മാത്രം മോക്ഷപ്രാപ്തിയിൽ എത്തും എന്ന് ഞങ്ങൾ ചിന്തിക്കുന്നില്ല .തൻറേതായ ചിന്തകൾക്ക് അനുസൃതമായ പാത സ്വീകരിക്കാൻ എല്ലാവർക്കും അവകാശം ഉണ്ട് . നിങ്ങളുടെ പാത അത് ഹിന്ദുത്വമാനെങ്കിലും , ക്രിസ്തു മതം ആണെങ്കിലും ഇസ്ലാം ആണെങ്കിലും അത് പിന്തുടരുക .ആളുകളെ യഥാർത്ഥ ഹിന്ദുത്വം പഠിപ്പിക്കൂ, യഥാർത്ഥ ഇസ്ലാം അവരെ പഠിപ്പിക്കൂ., മതങ്ങൾ മനുഷ്യനെ നിസ്വാർഥരാകാനാണ്  പഠിപ്പിക്കുന്നത്‌ എന്ന് അവർ അറിയട്ടെ. ”
— Dr.സൈഫുദ്ദീൻ ജീലാനിയുമായുള്ള അഭിമുഖം, 1971.
1930-കളിൽ ജർമ്മനിയിൽ ജൂതന്മാർക്കെതിരായി നടന്ന നാസി വംശശുദ്ധീകരണത്തെ ഇദ്ദേഹം പിന്തുണയ്ക്കുകയുണ്ടായിട്ടുണ്ട്.
ഇത് ഇന്ത്യക്കാർക്ക് പഠിക്കുകയും ഇതിൽനിന്ന് ലാഭം നേടുകയും ചെയ്യാവുന്നതാണ് എന്നും അദ്ദേഹം താൻ രചിച്ച വീ, ഓർ അവർ നേഷൻഹുഡ് ഡിഫൈൻഡ് എന്ന കൃതിയിൽ അഭിപ്രായപ്പെടുന്നു.
ഗോൾവാൾക്കറിന്റെ നിരീക്ഷണം:
വംശത്തിന്റെയും സംസ്കാരത്തിന്റെയും ശുദ്ധി നിലനിറുത്താനായി സെമിറ്റിക് വംശങ്ങളെ - ജൂതന്മാരെ - ഉന്മൂലനം ചെയ്തുകൊണ്ട് ജർമനി ലോകത്തെ ഞെട്ടിച്ചു.
ഏറ്റവും ഉയർന്ന തലത്തിലുള്ള വംശാഭിമാനമാണ് ഇവിടെ വെളിവായത്.
ആഴത്തിലുള്ള വ്യത്യാസങ്ങളുള്ള വംശങ്ങളെയും സംസ്കാരങ്ങളെയും ഒരു സമൂഹത്തിലേയ്ക്ക് കൂട്ടിച്ചേർക്കാനാവില്ല എന്നും ജർമനി കാട്ടിത്തരുന്നു.
ഹിന്ദുസ്ഥാനിലുള്ള നമുക്ക് പഠിച്ച് ഗുണഫലങ്ങളെടുക്കാവുന്ന ഒരു നല്ല പാഠമാണിത്.
നിലപാടുകൾ സവർണ്ണ ജാതി ഹിന്ദുക്കൾ ബ്രിട്ടിഷുുകാർക്ക് എതിരെ സമരം ചെയ്തു അവരുടെ ഊർജ്ജം പാഴാാക്കരുത്.
നിങ്ങളുടെ ശത്രുക്കൾ ബ്രീട്ടീഷുകാർ അല്ല.
മുസ്ലീ്ലീങ്ങളും, ക്രിസ്ത്യാനികളും, കമ്മ്യൂണിസ്റ്റുകളുമാണ് നിങ്ങളുടെ ശത്രുക്കൾ, അവരോടു യുദ്ധം ചെയ്യണം എന്നായിരുന്നു  അദ്ദേഹത്തിൻറെ നിലപാട് ഇന്ത്യൻ സ്വാതന്ത്ര്യസമരത്തിനെക്കുറിച്ച് അദ്ദേഹത്തിന്റെ കാഴ്ചപ്പാട്, അദ്ദേഹത്തിന്റെ പ്രസംഗങ്ങൾ സമാഹരിച്ച് തയ്യാറാക്കിയ വിചാരധാര എന്ന ഗ്രന്ഥത്തിൽ: "രാഷ്ട്രത്തെകുറിച്ചുള്ള നമ്മുടെ കാഴ്ചപ്പാടിൻറെ അടിസ്ഥാനം രൂപീകൃതമായിട്ടുള്ള ഭൂമിശാസ്ത്രപമായ ദേശീയതാ വാദത്തെയും സാമാന്യമായ അപകടത്തേയും കുറിച്ചുള്ള സിദ്ധാന്തങ്ങൾ നമ്മുടെ ഹിന്ദുത്വ രാഷ്ട്രത്തിൻറെ ഗുണപരവും പ്രചോദനാത്മകവുമായ ധാരണയെ തകർക്കുന്നതും നിരവധി 'സ്വാതന്ത്ര്യപ്രക്ഷോഭങ്ങൾ' വളരാൻ അവസരം ലഭിക്കുന്നവയുമാണ്‌. അവ പൂർണ്ണമായും ബ്രിട്ടീഷ് വിരുദ്ധ പ്രസ്ഥാനങ്ങളാണ്‌. ബ്രിട്ടീഷ് വിരുദ്ധതയെ ദേശസ്നേഹത്തോടും ദേശിയതാവാദത്തോടും സമീകരിക്കപ്പെട്ടു. പ്രതിലോമപരമായ ഈ വീക്ഷണം സ്വാതന്ത്ര്യ പ്രസ്ഥാനത്തിന്റെ  മുഴുവൻ ഗതിയിലും അതിലെ നേതാക്കളിലും സാധാരണക്കാരിലും വിനാശകരമായ ഫലങ്ങൾ സൃഷ്ടിച്ചു" .
ജനാധിപത്യത്തെ കുറിച്ച് ഗോൾവൽക്കർ പറയുന്നത് ഇങ്ങനെയാണ്: 'ജനങ്ങൾക്കു വേണ്ടി, ജനങ്ങളാൽ' എന്ന ജനാധിപത്യാശയം രാഷ്ട്രഭരണത്തിൽ എല്ലാവരും തുല്യരാണെന്ന അർത്ഥത്തിൽ, ഒരളവോളം പ്രായോഗിക തലത്തിലെ മിത്താകുന്നു.
' (വിചാരധാര) സമത്വത്തെക്കുറിച്ച് ഗോൾവൽക്കർ ഇങ്ങനെ പറയുന്നുണ്ട്: 'സമത്വമെന്നത് കമ്യൂണിസ്റ്റ്കാരുടെ മൗലിക തത്ത്വമാണല്ലോ. പക്ഷേ അത് നില നിൽക്കുന്നത് ഒരു തെറ്റായ അടിസ്ഥാനത്തിന്മേലാണ്. അതായത് ഭൗതികതയുടെ അടിസ്ഥാനം. ഞാൻ വെറും ഭൗതിക വസ്തു മാത്രമാണെങ്കിൽ, സമത്വത്തിൻറെ അടിസ്ഥാനത്തിൽ മറ്റുള്ളവരുമായി സഹകരിക്കണമെന്നുള്ള വികാരങ്ങൾ ഉൾക്കൊള്ളുന്നത് എന്തിനാണെന്ന് എനിക്ക് മനസ്സിലാവുന്നില്ല. മറ്റുള്ളവരെ വിഴുങ്ങിക്കൊണ്ട് എന്തുകൊണ്ട് എനിക്ക് ജീവിച്ചുകൂടാ? '
(വിചാരധാര) കൃതികൾ വീ ഓർ ഔർ നേഷൻഹുഡ് ഡിഫൈൻഡ് ബഞ്ച് ഓഫ് തോട്ട്സ് വിമർശനങ്ങളും മറുവാദങ്ങളും "കഴിവും പാരമ്പര്യവുമുള്ള രാഷ്ട്രങ്ങളുടെ അനുഭവം ഉൾക്കൊണ്ട് ഹിന്ദുസ്ഥാനിലെ വിദേശ വംശങ്ങൾ ഹൈന്ദവ സംസ്കാരവും ഭാഷയും ഉൾക്കൊള്ളണം, ഹിന്ദുമതത്തെ ബഹുമാനിക്കാൻ പഠിക്കുകയും ഹിന്ദു സംസ്ക്കാരത്തെയും വംശത്തെയും ആദരവോടെ സാംശീകരിക്കാനും കഴിയണം. ഹിന്ദുരാഷ്ട്രത്തിന്റെ മഹദ്‌വത്കരണമൊഴിച്ച് മറ്റൊരാശയവും അവരിൽ ഉണ്ടാകരുത്. അതായത് ഹിന്ദു വംശത്തിൻറെതല്ലാത്ത മറ്റൊരു നിലനിൽപ്പിനെ ഉപേക്ഷിക്കണം, അല്ലെങ്കിൽ ഒന്നും അവകാശപ്പെടാതെ, ഒരു ആനുകൂല്യവും ചോദിക്കാതെ, ഒരു തരത്തിലുള്ള മുൻഗണനയ്ക്കും അവകാശമില്ലാതെ ഹൈന്ദവ രാജ്യത്തിന്റെ കീഴിൽ കഴിയാം - ഒരു പൌരൻറെ അവകാശം പോലും ലഭിക്കാതെ."
ഗോൾവൽക്കറുടെ പ്രവർത്തനങ്ങൾ ഒരു പരിധി വരെ മറ്റുമതസ്ഥർക്കിടയിൽ അദ്ദേഹത്തിന് വർഗ്ഗീയവാദിയുടെ പ്രതിച്ഛായ നൽകി.
എന്നാൽ ഇത് രാഷ്ട്രീയ ധ്രുവീകരണങ്ങൾ ഉണ്ടാക്കാൻ എന്നും ശ്രമിച്ചു.
യഥാർത്ഥത്തിൽ മറ്റു മതങ്ങളേയോ, അവയുടെ പ്രവാചകന്മാരെയോ വിശുദ്ധഗ്രന്ഥങ്ങളെയോ കുറിച്ച് ബഹുമാനമില്ലാത്ത ഗോൾവൽക്കർ പറയുന്നതും എഴുതുന്നതും എല്ലാം വർഗ്ഗീയതയുടെ നിറം കൊടുത്താണ്  ഹിന്ദുത്വ ത്തിന് പ്രഥമസ്ഥാനം നൽകി, ദേശീയ പരമായും വംശീയപരമായ മുതലെടുപ്പുകൾ നടത്തി.
ജൂതന്മാരെ കൂട്ടക്കൊല നടത്തിയ ഹിറ്റ്ലറുടെ ഫാസിസ്റ്റ് നടപടികളെ ഗോൾവൾ‍ക്കർ വളരെയേറെ ശ്ലാഘിച്ചിരുന്നതായി 'നമ്മൾ അല്ലെങ്കിൽ നമ്മുടെ ദേശീയത നിർവ്വചിക്കപ്പെടുന്നു' (We or Our Nationhood Defined) എന്ന ഗ്രന്ഥത്തിലെ ഗോൾവൽക്കറുടെ വാചകം എടുത്തു കാട്ടുന്നു.
"ജർമ്മനി അതിന്റെ വംശത്തിന്റെയും സംസ്കാരത്തിന്റെയും പരിശുദ്ധി കാത്തുസൂക്ഷിക്കുന്നതിന് വേണ്ടി അവിടുത്തെ സെമിറ്റിക്‌ വംശങ്ങളെ- ജൂതൻമാരെ- ഉൻമൂലനം ചെയ്തുകൊണ്ട്‌ ലോകത്തെ ഞെട്ടിച്ചു. വംശാഭിമാനം അതിന്റെ പരമകാഷ്ഠയിൽ പ്രത്യക്ഷീഭവിക്കുകയായിരുന്നു അവിടെ. ഹിന്ദുസ്ഥാനിലെ നമുക്ക്‌ പഠിക്കുകയും പ്രയോജനപ്പെടുത്തുകയും ചെയ്യാവുന്ന നല്ലൊരു പാഠമാണിത്‌."
വിചാരധാര എന്ന അദ്ദേഹത്തിന്റെ പുസ
്തകത്തിൽ  മുസ്ലീങ്ങൾ, ക്രിസ്ത്യാനികൾ, കമ്യൂണിസ്റ്റുകാർ എന്നിവരെ ആഭ്യന്തര ശത്രുക്കളായി പ്രഖ്യാപിക്കുന്നു.
വർഗീയ സംഘർഷത്തിലൂടെയും അല്ലാതെയും ഇവരെ കൊലപ്പെടുത്തുമെന്നു പറയാതെ പറയുന്നു.
ഗോൾവർക്കറുടെ ദർശനങ്ങൾ സയണിസ്റ്റ് പ്രസ്ഥാനത്തോടും ഇസ്രായേലിൻറെ രൂപീകരണത്തിനെയും പിന്തുണക്കുന്നതാണ്.
"ജൂതന്മാർ അവരുടെ വംശം, മതം, സംസ്ക്കാരം, ഭാഷ തുടങ്ങിയവ നിലനിർത്തി. അവർക്ക് വേണ്ടത് അവരുടെതായ ഒരു രാജ്യമാണ്" 1930-കളിൽ ജർമ്മനിയിൽ ജൂതന്മാർക്കെതിരായി നടന്ന നാസി വംശശുദ്ധീകരണത്തെ ഇദ്ദേഹം പിന്തുണയ്ക്കുകയുണ്ടായിട്ടുണ്ട്.
അതുപോലെ ഭാരതത്തിലെ സവർണ സനാതന ഹിന്ദുക്കൾ രാജ്യത്തെ മറ്റ്  മതക്കാരായ മുസ്ലീങ്ങൾ, ക്രിസ്ത്യാനികൾ എന്നിവരെയും കൂട്ടത്തോടെ ഉന്മൂലനം ചെയ്യണമെന്ന് ഗോൾവൽക്കർ പഠിപ്പിച്ചു.
ഗാന്ധിയെ വിമർശിച്ചുള്ള ഗോൾവാക്കറുടെ പ്രസംഗത്തെയും ഗാന്ധിവധത്തിനുശേഷമുള്ള ആർ.എസ്.എസിന്റെ മധുര പലഹാര വിതരണത്തെയും വിമർശിക്കുന്ന ഒ.എൻ.വി കുറിപ്പിന്റെ വാക്കുകൾ.
“ ഗാന്ധിജി വെടിയേറ്റ് മരിക്കുന്നതിന് ഒരാഴ്ച മൂൻപ് തിരുവനന്തപുരം തൈക്കാട് മൈതാനിയിൽ ആർ.എസ്.എസ്. ന്റെ ഒരു യോഗം നടക്കുന്നു.
ഗോൾവാൾക്കർ ആണ് പ്രഭാഷകൻ.
ദേശീയ ഐക്യത്തേയും സ്വാതന്ത്ര്യത്തേയും കുറിച്ച് അദ്ദേഹം എന്ത് പറയുന്നു എന്ന് കേൾക്കാൻ കോളേജിൽ നിന്ന് ഞാനുൾപ്പെടെ ഒരു ചെറിയ സംഘം തൈക്കാട്ടേക്ക് പോയി.
ഗോൾവാക്കർ അതിനിശിതമായി ഗാന്ധിജിയെ വിമർശിച്ച് സംസാരിക്കുന്നു.
എന്റെ ഓർമ്മശരിയാണെങ്കിൽ മലയാറ്റൂരും കരുനാഗപ്പള്ളി കാർത്തികേയനും യോഗാനന്തരം ചില ചോദ്യങ്ങൾ ഗോൾവാക്കറോട് ചോദിച്ചു ‘ ശാന്തമായി മറുപടി പറയുന്നതിന് പകരം അയാൾ ഞങ്ങളെ തല്ലാൻ മൗനാനുവാദം നൽകുകയാനുണ്ടായത്.
യോഗത്തിലുണ്ടായിരന്നവർ ഞങ്ങളെ തല്ലാൻ തുടങ്ങി.
ഞങ്ങളും തിരിച്ചവരെ തല്ലി.
രണ്ടാഴ്ച കഴിഞ്ഞ് ഒരു ദിവസം കോളേജിൽ നിന്ന് ഹോസ്റ്റലിൽ എത്തിയപ്പോഴാണ് ഗാന്ധിജി വെടിയേറ്റു മരിച്ച വിവരം അറിയുന്നത്.
കനത്ത ദുഃഖത്തോടെ തൈക്കാട് മൈതാനത്തിന് സമീപത്ത് കൂടെ ഞങ്ങൾ നടന്ന് പോകബോൾ അതിനടുത്ത് ഒരു ആർ.എസ്.എസ്.കാരന്റെ വീട്ടിൽ മധുര പലഹാരം വിതരണം ചെയ്യുന്നത് കണ്ട് അക്രമത്തിന് തുനിഞ്ഞ ഞങ്ങളെ വരദരാജൻ നായർ സമാധാനിപ്പിച്ച് കറുത്ത ബാഡ്ജ് ധരിപ്പിച്ച് ഒരു മൗന ജാഥയാക്കി മാറ്റി.
വർഷങ്ങൾക്ക് ശേഷം ഇന്നും ഗോൾവാക്കരുടെ പ്രസംഗവും മധുരപലഹാര വിതരണവും എന്റെ മനസ്സിനെ നൊമ്പരപ്പെടുത്തുന്ന ഓർമ്മയായി അവശേഷിക്കുന്നു.
” — ഒ.എൻ.വി കുറുപ്പ്, കലാകൗമുദി 1991 ഫെ: 10.
ഗോൾവൽക്കർ ജൂൺ 5, 1973-ൽ ക്യാൻസർ ബാധിതനായി അന്തരിച്ചു.
തൻറെ മരണശേഷം തുറക്കാനായി മൂന്ന് കത്തുകൾ അദ്ദേഹം അവശേഷിപ്പിച്ചു.
ഒന്ന് തൻറെ പിൻഗാമിയായി ബാലാസാഹെബ് ദേവറസ്സിനെ നിയോഗിക്കുകയും അടുത്തത് സ്വയം സേവകർക്കുള്ള കത്തും, മൂന്നാമത്തേത് തൻറെ മരണാനന്തരം ചെയ്യേണ്ട കാര്യങ്ങളും ആയിരുന്നു.
അവലംബം പുറത്തുനിന്നും ഗോൾവൽക്കറെപ്പറ്റി ആർ.എസ്സ്‌.
എസ്സ്‌ Archived 2008-09-15 at the Wayback Machine .
ഗോൾവൽക്കറുടെ ലേഖനങ്ങൾ
ആശയവിനിമയത്തിനുള്ള ഉപാധിയാണ്‌ മാദ്ധ്യമങ്ങൾ.
വിവരവിജ്ഞാനങ്ങളെ ശേഖരിക്കുകയും കൈമാറ്റം ചെയ്യുകയുമാണ്‌ മാദ്ധ്യമങ്ങൾ വഴി.
ബഹുജനമാദ്ധ്യമങ്ങളെയും വാർത്താമാദ്ധ്യമങ്ങളെയും കുറിക്കാനാണ്‌ ഈ പദം ഇന്ന് ഉപയോഗിക്കുന്നതെങ്കിലും സ്വകാര്യമായ ആശയവിനിമയത്തിന്‌ ഉപയോഗിക്കുന്ന ടെലിഫോൺ , കത്ത് തുടങ്ങിയ ഉപാധികളും മാദ്ധ്യമങ്ങളാണ്‌.
Newspapers, magazines, television, advertisement are some examples.
ഭാഷണം , ചേഷ്ട , തുടങ്ങിയ മാർഗ്ഗങ്ങളിൽനിന്ന് ഭിന്നമായി കൃത്രിമമാർഗ്ഗങ്ങളിലൂടെയുള്ള മനുഷ്യന്റെ ആശയവിനിമയം തുടങ്ങുന്നത് ചരിത്രാതീതകാലത്തെ ഗുഹാചിത്രങ്ങളിലും ലിഖിതങ്ങളിലുംനിന്നാണ് അറിയാൻ കഴിയുക‌.
ആശയവിനിമയത്തിന്റെ മേഖലയിൽ സുപ്രധാന പങ്ക് വഹിക്കുന്നത് പേർഷ്യൻ സാമ്രാജ്യമാണ്‌ .
പേർഷ്യൻ ചക്രവർത്തിയായിരുന്ന മഹാനായ സൈറസ് (ക്രി.മു. 550)  മീഡ് വംശജരുടെ വാസസ്ഥലമായിരുന്ന മീഡിയ(മേദ്യ) അധീനമാക്കിയ സന്ദർഭത്തിലാണ്‌ ആദ്യത്തെ സന്ദേശവിനിമയമെന്നോ തപാലിടപാടെന്നോ വിളിക്കാവുന്ന  ഉപാധിയെ വികസിപ്പിക്കുന്നത് .
ബൈബിളിലെ പഴയ നിയമത്തിൽ (എസ്തേർ VIII) ഇതിനെക്കുറിച്ച് വിവരിക്കുന്നുണ്ട്; മീഡിയയിലെ രാജാവായിരുന്ന അഹസ്വേരൂസ് തന്റെ തീരുമാനങ്ങളെ അറിയിക്കുന്നതിന് ഉപയോഗിച്ച ഈ രീതിയെക്കുറിച്ച്  ഇങ്ങനെ പറയുന്നു :
ഏതു പുരുഷനും തന്റെ വീട്ടിൽ കർത്തവ്യം നടത്തുകയും സ്വഭാഷ സംസാരിക്കയും വേണമെന്നു രാജാവു തന്റെ സകലസംസ്ഥാനങ്ങളിലേക്കും അതതു സംസ്ഥാനത്തേക്കു അതതിന്റെ അക്ഷരത്തിലും അതതു ജാതിക്കു അവരവരുടെ ഭാഷയിലും എഴുത്തു അയച്ചു.
പിന്നീട് റോമാ സാമ്രാജ്യത്തിലും റോമിനെ കേന്ദ്രീകൃതഭരണത്തിൻകീഴിൽ കൊണ്ടുവരുന്നതിന് ഈ രീതി നടപ്പിലുണ്ടായിരുന്നു.
നിരവധി പ്രവിശ്യകളായി പരന്നുകിടക്കുന്ന റോമയിൽ വിവിധ സംഭവങ്ങളെക്കുറിച്ചുള്ള വിവരങ്ങൾ കൈമാറാൻ സ്വകാര്യകത്തിടപാടുകളും നടക്കാറുണ്ട്.
മദ്ധ്യകാലത്ത് ഖലീഫാഭരണത്തിലും മംഗോൾ സാമ്രാജ്യത്തിലും വികസിച്ച തപാൽ സമ്പ്രദായങ്ങൾ നിലവിലുണ്ടായിരുന്നു.
സ്വകാര്യമാദ്ധ്യമങ്ങൾ ‍, ബഹുജനമാദ്ധ്യമങ്ങൾ എന്ന് മാദ്ധ്യമങ്ങളെ പ്രാഥമികമായി വർഗ്ഗീകരിക്കാം.
ടെലിഫോൺ , കത്തിടപാടുകൾ, കമ്പിത്തപാൽ തുടങ്ങിയവ സ്വകാര്യമാദ്ധ്യമങ്ങളും പത്രമാസികകൾ, ഗ്രന്ഥങ്ങൾ, ടെലിവിഷൻ , റേഡിയോ , ഇന്റർനെറ്റ് , സിനിമ , പരസ്യപ്പലകകൾ, പ്രസംഗങ്ങൾ, കലാപ്രകടനങ്ങൾ തുടങ്ങിയവ ബഹുജനമാദ്ധ്യമങ്ങളുമാണ്‌.
ബഹുജനമാദ്ധ്യമങ്ങളെ വാർത്താമാദ്ധ്യമങ്ങളെന്നും അല്ലാത്തവയെന്നും വീണ്ടും വിഭജിക്കാം.
എങ്കിലും മിക്ക വാർത്താമാദ്ധ്യമങ്ങളും ജനങ്ങൾക്ക് വിനോദവും വിജ്ഞാനവും കൂടി നൽകാൻ ഉദ്ദേശിച്ചിട്ടുള്ളവയാണ്‌.
പരമ്പരാഗത മാദ്ധ്യമങ്ങൾ, നവീന മാദ്ധ്യമങ്ങൾ എന്ന് മറ്റൊരു വിഭജനവും സ്വീകരിക്കാറുണ്ട്.
പത്രമാദ്ധ്യമങ്ങൾ, ഇലൿട്രോണിൿ മാദ്ധ്യമങ്ങൾ എന്നും ദൃശ്യമാദ്ധ്യമങ്ങൾ, ശ്രാവ്യമാദ്ധ്യമങ്ങൾ എന്നും ഒക്കെ മാദ്ധ്യമങ്ങളെ ആവശ്യാനുസാരം പല രീതിയിൽ വർഗ്ഗീകരിക്കാവുന്നതാണ്‌.
നിരവധി മാദ്ധ്യമങ്ങളുടെ സാധ്യതകൾ സമന്വയിച്ചിരിക്കുന്നു ഇന്റർനെറ്റ് എന്ന മാദ്ധ്യമത്തിൽ.
മാധബി മുഖർജി ഇംഗ്ലീഷ് വിലാസം https://ml.wikipedia.org/wiki/Madhabi_Mukherjee ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പ്രശസ്ത ബംഗാളി സിനിമാ അഭിനേത്രിയാണ് മാധബി മുഖർജി (ജനനം : 1942 ഫെബ്രുവരി 10)1970 -ലെ ഏറ്റവും മികച്ച നടിയ്ക്കുള്ള ദേശീയപുരസ്ക്കാരം മാധബി മുഖർജി നേടിയിട്ടുണ്ട്.
സത്യജിത് റേ സംവിധാനം  ചെയ്ത ചാരുലത പ്രേക്ഷക ശ്രദ്ധ ഏറെ പിടിച്ചുപറ്റി.
മാധബി ശിശിർ ഭാദുരി,ഛബി ബിശ്വാസ്,നിർമ്മലേന്ദു ലാഹിരി എന്നിവരോടൊപ്പം   നാടകരംഗത്തു   ആദ്യകാലങ്ങളിൽപ്രവർത്തിച്ചിരുന്നു.
1950 ൽ പ്രേമേന്ദ്രമിത്രയുടെ 'കൻകന്താല ലൈറ്റ് റയിൽവേ'എന്ന ചിത്രത്തിൽ ബാലതാരമായിട്ടായിരുന്നു സിനിമയിലേയ്ക്കുള്ള മാധബി മുഖർജിയുടെ പ്രവേശനം .
ആദ്യകാല ചിത്രങ്ങൾ
മൃണാൾ സെൻ സംവിധാനം  ചെയ്ത "ബൈഷേയ് ശ്രാവൺ"(1960), ഋത്വിക് ഘട്ടകിന്റെ 1965ൽ പുറത്തിറങ്ങിയ 'സുബർണ രേഖ' തുടർന്നുള്ള 'മേഘേ തക് താരാ",'"കോമൾ ഗാന്ധാർ' എന്നിവയായിരുന്നു പ്രധാന ആദ്യകാല ചിത്രങ്ങൾ.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Madhabi Mukherjee Profile and filmography at Calcuttaweb.com Archived 2013-09-21 at the Wayback Machine .
മാധവ ഒബ്സർവേറ്ററി ഇംഗ്ലീഷ് വിലാസം https://ml.wikipedia.org/wiki/Madhava_Observatory മാധവ ഒബ്സർവേറ്ററി, കോഴിക്കോട് സർവകലാശാല
ബാംഗ്ലൂരിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ആസ്ട്രോഫിസിക്സുമായി (IIA) സഹകരിച്ച് 2005-ൽ കാലിക്കറ്റ് സർവകലാശാല സ്ഥാപിച്ച ഒരു ജ്യോതിശാസ്ത്ര നിരീക്ഷണ കേന്ദ്രമാണ് മാധവ ഒബ്സർവേറ്ററി .
ഇന്ത്യയിലെ സർവ്വകലാശാലാ തലത്തിലുള്ള ഏറ്റവും വലിയ നിരീക്ഷണാലയമാണിത്.
6.6 മീറ്റർ (22 അടി) അർദ്ധഗോളാകൃതിയിലുള്ള താഴികക്കുടത്തിന് 1.75 മീറ്റർ (5.7 അടി) സ്ലിറ്റ് ഓപ്പണിംഗ്, വീൽ അസംബ്ലി, 14 ഇഞ്ച് മീഡ് (കാസെഗ്രെയിൻ) ദൂരദർശിനി എന്നിവയുണ്ട്..
സർവ്വകലാശാലയിലെ ഫാക്കൽറ്റികളും സ്റ്റാഫും പഠനത്തിനും ഗവേഷണ ആവശ്യങ്ങൾക്കുമായി ഒബ്സർവേറ്ററി ഉപയോഗിക്കുന്നു.
വിവരശേഖരണത്തിനും വിശകലനത്തിനുമുള്ള സമർപ്പിത കമ്പ്യൂട്ടർ സൗകര്യമായ ബാംഗ്ലൂരിലെ ഐഐഎപി സമ്മാനിച്ച 18 ഇഞ്ച് എൻജിടി റിഫ്ലക്ടർ ടെലിസ്‌കോപ്പും നിരീക്ഷണാലയത്തിലുണ്ട്.
ഒബ്സർവേറ്ററി കെട്ടിടത്തിൽ ഒരു സമ്പൂർണ്ണ സെമിനാർ ഹാളും സജ്ജീകരിച്ചിരിക്കുന്നു.
ജ്യോതിശാസ്ത്ര നിരീക്ഷണ സാങ്കേതിക വിദ്യകളുടെ വിവിധ വശങ്ങളിലേക്ക് വിദ്യാർത്ഥികളെ പരിചയപ്പെടുത്തുന്നതിന് പുറമെ ഒരു ചെറിയ ടെലിസ്കോപ്പുള്ള യൂണിവേഴ്സിറ്റി ഒബ്സർവേറ്ററിക്ക് വിവിധ ഗവേഷണ പദ്ധതികളിൽ ഫലപ്രദമായി സംഭാവനകൾ നൽകാൻ കഴിയും എന്ന് പറയപ്പെടുന്നു.
മധ്യകാലഘട്ടത്തിലെ ഏറ്റവും മികച്ച ഗണിതശാസ്ത്ര-ജ്യോതിശാസ്ത്രജ്ഞരിൽ ഒരാളായി കണക്കാക്കപ്പെടുന്ന സംഗമഗ്രാമമാധവന്റെ (സി. 1340 - സി. 1425) പേരിലാണ് ഈ നിരീക്ഷണാലയം അറിയപ്പെടുന്നത്, അദ്ദേഹം കേരള ജ്യോതിശാസ്ത്ര, ഗണിത സരണിയുടെ സ്ഥാപകനായിരുന്നു.
11°08′20″N 75°53′18″E ﻿ / ﻿ 11.13881°N 75.88833°E ﻿ / 11.13881; 75.88833
മാദ്ധ്യമം (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
പ്രധാനം മാദ്ധ്യമം - ആശയവിനിമയത്തിനുള്ള ഉപാധി.
മാധ്യമം എന്ന് തെറ്റായി പ്രചാരത്തിലുള്ള പദം.
മാധ്യമം ദിനപത്രം - മലയാള ദിനപത്രം.
മാധ്യമം ആഴ്ചപ്പതിപ്പ് - കേരളത്തിൽ പ്രസിദ്ധീകരിക്കുന്ന ഒരു ആഴ്ചപ്പതിപ്പ് മറ്റുള്ളവ മാധ്യമപ്രവർത്തനം - മാദ്ധ്യമങ്ങൾക്കായി വാർത്തകൾ ശേഖരിക്കുകയും അതിൽ തിരുത്തലുകൾ വരുത്തി പ്രസിദ്ധീകരണയോഗ്യമാക്കുകയും ചെയ്യുന്ന പ്രവൃത്തി.
മാദ്രേയം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മഹാഭാരതത്തിൽ പരാമർശിക്കുന്ന പ്രാചീനദേശങ്ങളിൽ പെട്ട ദേശമാണ് മാദ്രം.
കുരുവംശരാജാവായ പാണ്ഡുവിന്റെ രണ്ടാമത്തെ പത്നിയായ മാദ്രി മദ്രദേശത്തെ രാജാവിന്റെ പുത്രിയാണ്.
പാണ്ഡുവിന് മഹർഷിശാപം മൂലം പത്നിസാമീപ്യം നിഷിദ്ധമായപ്പോൾ പാണ്ഡുപത്നിയായ കുന്തിയുടെ ഉപദേശപ്രകാരം ദേവവൈദ്യൻമാരായ അശ്വനിദേവകളെ തൃപ്തിപ്പെടുത്തുക വഴി ലഭിച്ച സന്താനങ്ങളാണ് പാണ്ഡവന്മാരിൽ അവസാനത്തെ രാജകുമാരന്മാർ ആയ നകുലസഹദേവന്മാർ.
മാദ്രിയുടെ സഹോദരൻ ആണ് മാദ്രരാജാവായ ശല്യർ.
ഇദ്ദേഹം കുരുക്ഷേത്രയുദ്ധത്തിൽ കർണന്റെ വിയോഗശേഷം കൗരവപക്ഷത്ത് നിന്ന് സൈന്യത്തെ നയിക്കുകയും യുധിഷ്ഠിരനാൽ വധിക്കപ്പെടുകയും ചെയ്തു.
ഇതിനെ വിവരിക്കുന്നതാണ് മഹാഭാരതം ശല്യപർവം.
ആധുനികകാലത്തെ ഇന്നത്തെ പാകിസ്ഥാനിൽ പെടുന്ന സിയാൽകോട്ട് ആണ് മാദ്രം എന്ന് വിശ്വസിക്കപ്പെടുന്നു.
മാധവ വിഠൽ കാമത്ത് ഇംഗ്ലീഷ് വിലാസം https://ml.wikipedia.org/wiki/M.
V._Kamath
പത്രപ്രവർത്തകനും പ്രസാർ ഭാരതി മുൻ ചെയർമാനുമായിരുന്നു മാധവ വിഠൽ കാമത്ത് എന്ന എം.വി. കാമത്ത് (7 സെപ്റ്റംബർ 1921 - 10 ഒക്ടോബർ 2014).
ഉഡുപ്പി സ്വദേശിയാണ്.
ഫിസിക്‌സിലും കെമിസ്ട്രിയിലും ബി.എസ്സി.
ബിരുദം നേടി പത്രപ്രവർത്തകനായി.
1967 ൽ സൺഡെ ടൈംസിൽ ചേർന്നു.
ടൈംസ് ഓഫ് ഇന്ത്യയുടെ വാഷിങ്ടൺ ലേഖകനായും പിന്നീട് ഇന്ത്യൻ ഇലസ്‌ട്രേറ്റഡ് വീക്ക്‌ലിയുടെ എഡിറ്ററായും പ്രവർത്തിച്ചു.
പ്രധാനമന്ത്രി നരേന്ദ്രമോദിയെക്കുറിച്ചുള്ളതുൾപ്പെടെ വിവിധ വിഷയങ്ങളിലായി നാല്പതിലേറെ പുസ്തകങ്ങൾ രചിച്ചിട്ടുണ്ട്.
കൃതികൾ ഓൺമീഡിയ: പൊളിറ്റിക്‌സ് ആൻഡ് ലിറ്ററേച്ചർ നരേന്ദ്രമോദി: ആർക്കിടെക്ട് ഓഫ് എ മോഡേൺ സ്റ്റേറ്റ് ഗാന്ധി -എ സ്​പിരിച്വൽ ജേർണി റിപ്പോർട്ടർ അറ്റ് ലാർജ് ദ പർസ്യൂട്ട് ഓഫ് എക്‌സലൻസ് പുരസ്കാരങ്ങൾ പദ്മഭൂഷൻ (2004) മംഗലാപുരം സർവകലാശാലയുടെ ഡോക്ടറേറ്റ് ബിരുദം(2007) അഭിമുഖം Interview with Know Your Star Archived 2014-10-24 at the Wayback Machine .
ഫീനിക്സ് പുസില ഇംഗ്ലീഷ് വിലാസം https://ml.wikipedia.org/wiki/Phoenix_pusilla
തെക്കേ ഇന്ത്യയിലും ശ്രീലങ്കയിലും (മുമ്പ് സിലോൺ) സ്വദേശികളായ ഈന്തപ്പന കുടുംബത്തിലെ ഒരു പൂച്ചെടിയാണ് ഫീനിക്സ് പുസില .
സിലോൺ ഈന്തപ്പന അല്ലെങ്കിൽ ഫ്ളോർ ഈന്തപ്പന, എന്നും ഇതറിയപ്പെടുന്നു.
താഴ്ന്ന പ്രദേശങ്ങളിലും വരമ്പുകളിലും കുന്നുകളിലും ഇവ കാണപ്പെടുന്നു.
5 മീറ്ററിൽ കൂടുതൽ ഉയരമില്ലാത്ത ഈ ഇനം സാധാരണയായി ഒറ്റത്തടിയായി  വളരുന്നു.
25 സെന്റീമീറ്റർ വ്യാസത്തിൽ, തായ്ത്തടിയിൽ ഇലകൾ അടിത്തട്ടിലുള്ള പ്രത്യേക പാടുകളാൽ പൊതിഞ്ഞ് ഒരു 'വിക്കർ' പാറ്റേൺ ഉണ്ടാക്കുന്നു.
അവയുടെ വേർതിരിച്ചറിയാവുന്ന വിധത്തിലുള്ള തായ്ത്തടി അവയെ കൃഷിയിൽ ജനപ്രിയമാക്കിയിട്ടുണ്ട്.
അവ വരൾച്ചയെ പ്രതിരോധിക്കുന്നതും സാവധാനത്തിൽ വളരുന്നതുമാണ്.
References Phoenix pusilla എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Riffle, Robert L. and Craft, Paul (2003) An Encyclopedia of Cultivated Palms .
Portland: Timber Press.
ISBN 0-88192-558-6 / ISBN 978-0-88192-558-6 (page 403) http://www.pacsoa.org.au/palms/Phoenix/pusilla.html Archived 2013-01-27 at the Wayback Machine .
Nucleated succession by an endemic palm Phoenix pusilla enhances diversity of woody species in the arid Coromandel Coast of India http://www.palmworld.org/palmworld-Phoenix-pusilla.html Archived 2017-06-21 at the Wayback Machine .
ഫീബി റുഗുരു ഇംഗ്ലീഷ് വിലാസം https://ml.wikipedia.org/wiki/Phoebe_Ruguru
2018-ലെ എഎംവിസിഎയിൽ ബെസ്റ്റ് ഓവറോൾ മൂവി ഇൻ ആഫ്രിക്ക അവാർഡ് നേടിയ 18 അവേഴ്സ് എന്ന ചിത്രം നിർമ്മിച്ചതിന് പേരുകേട്ട ഒരു കെനിയൻ ചലച്ചിത്ര നിർമ്മാതാവാണ് ഫീബി റുഗുരു (ജനനം 1997) .